Game Genie

Game Genie on pelikonsoleille tarkoitettu lisävaruste. Se on niin sanottu huijausmoduuli eli muuttaa pelien toimintaa pelaajan määräämällä tavalla. Pelaaja voi saada peleissä esimerkiksi lisää elämiä ja paremmat aseet.

Game Genie on saatavilla seuraaville pelikonsoleille:
 Nintendo Entertainment System
 Super Nintendo Entertainment System
 Game Boy
 Sega Mega Drive
 Sega Game Gear

Käyttö
Game Genie -laitteeseen kiinnitetään pelimoduuli, minkä jälkeen laite asetetaan pelikonsoliin. Konsoli käynnistetään, jolloin Game Genie -ruutu tulee näkyviin. Pelaaja syöttää yhden tai useamman koodin. Lopuksi pelaaja käynnistää pelin, ja Game Genie vaikuttaa sen toimintaan koodien mukaisesti.

Jokaiselle pelille on eri koodit. Niitä löytyy muun muassa Game Genien ohjekirjasta ja internetistä. On myös mahdollista muutella olemassaolevia koodeja ja keksiä itse uusia.

Kuvia

Aiheesta muualla
Game Genie Gameberry.net -sivustolla 
Koodeja GameGenie.comissa 
Koodeja GSHI:ssä 

Luokka:Nintendon lisälaitteet
Luokka:Super Nintendo Entertainment System
Luokka:Sega